ข้อบัญญัติองค์การบริหารส่วนตำบลน้ำหมานข้อบัญญัติองค์การบริหารส่วนตำบลน้ำหมานเรื่องการจัดการสิ่งปฏิกูลและมูลฝอยพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลน้ำหมานว่าด้วยการจัดการสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติม ประกอบมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลน้ำหมาน โดยความเห็นชอบของสภาองค์การบริหารส่วนตำบลน้ำหมานและนายอำเภอเมืองเลย จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลน้ำหมานเรื่อง การจัดการสิ่งปฏิกูลและมูลฝอย พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลน้ำหมานนับแต่วันถัดจากวันที่ได้ประกาศไว้โดยเปิดเผย ณ ที่สำนักงานองค์การบริหารส่วนตำบลน้ำหมานแล้วเจ็ดวันข้อ๓ ให้ยกเลิกข้อบัญญัติ บรรดาข้อกำหนดระเบียบ หรือคำสั่งอื่นใดในส่วนที่ได้ตราไว้แล้วในข้อกำหนดอื่นหรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลน้ำหมานพนักงานเจ้าหน้าที่ หมายความว่า พนักงานส่วนตำบลพนักงานจ้างลูกจ้างและบุคคลอื่นใดที่ได้รับการแต่งตั้งหรือมอบหมายให้ปฏิบัติหน้าที่ตามข้อบัญญัตินี้เจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติตามพระราชบัญญัติการสาธารณสุข พ.ศ.๒๕๓๕ราชการส่วนท้องถิ่น หมายความว่าองค์การบริหารส่วนตำบลน้ำหมานสิ่งปฏิกูล หมายความว่าอุจจาระหรือปัสสาวะและหมายความถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษสินค้า ถุงพลาสติกภาชนะที่ใส่อาหาร เถ้า มูลสัตว์หรือซากสัตว์ รวมตลอดสิ่งอื่นใดที่เก็บกวาดจากถนนที่เลี้ยงสัตว์หรือที่อื่น ๆข้อ๕ ให้นายกองค์การบริหารส่วนตำบลน้ำหมานเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๖ ห้ามผู้ใดถ่าย เท ทิ้งหรือทำให้มีขึ้นในที่หรือทางสาธารณะซึ่งสิ่งปฏิกูลหรือมูลฝอย นอกจากในที่ที่ราชการส่วนท้องถิ่นจัดไว้ให้เพื่อการนั้นเจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคารหรือสถานที่ในครอบครองของตนไม่ให้มีสิ่งปฏิกูลมูลฝอย หรือมีการถ่าย เท ทิ้งสิ่งปฏิกูลหรือมูลฝอยในประการที่ขัดต่อสุขลักษณะหมวด ๒หลักเกณฑ์ด้านสุขลักษณะ ข้อ๗ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่สำหรับรองรับมูลฝอยจากอาคารหรือสถานที่ครอบครองของตนที่รองรับมูลฝอยต้องไม่รั่ว มีฝาปิดมิดชิดกันแมลงและสัตว์ได้ตามแบบที่เจ้าพนักงานสาธารณสุขเห็นชอบข้อ๘ เจ้าของหรือผู้ครอบครองอาคารหรือสถานที่ใดๆต้องเก็บรวบรวมมูลฝอยซึ่งเกิดขึ้นจากอาคารหรือสถานที่ในการครอบครองของตนไว้ในที่รองรับมูลฝอยส่วนสิ่งปฏิกูลจะต้องถ่ายเททิ้งลงไว้ในถังหรือบ่อเก็บสิ่งปฏิกูลอันถูกสุขลักษณะตามแบบที่เจ้าพนักงานสาธารณสุขเห็นชอบเท่านั้นแล้วจะต้องมอบให้ราชการส่วนท้องถิ่นเป็นผู้รวบรวมเก็บขน และกำจัด โดยเสียค่าธรรมเนียมตามอัตราที่กำหนดท้ายข้อบัญญัตินี้ข้อ๙ เพื่อใช้ทรัพยากรให้เกิดประโยชน์สูงสุดเพื่อเป็นการส่งเสริมสนับสนุนการรักษาสภาพสิ่งแวดล้อมและเพื่อประโยชน์ในการกำจัดมูลฝอยให้เป็นไปด้วยความสะดวกรวดเร็วและประหยัด เจ้าพนักงานท้องถิ่นอาจประกาศกำหนดให้มีการแยกมูลฝอยออกเป็นประเภทๆ ในกรณีเช่นนี้เจ้าของหรือผู้ครอบครองอาคารหรือสถานที่จะต้องจัดให้มีที่รองรับมูลฝอยออกเป็นประเภทตามที่เจ้าพนักงานท้องถิ่นกำหนดและต้องแยกเก็บรวบรวมมูลฝอยแต่ละประเภทไว้ในที่รองรับมูลฝอยแต่ละที่แล้วมอบให้ราชการส่วนท้องถิ่นเป็นผู้รวบรวมเก็บขน มูลฝอยแต่ละประเภทไปทำการกำจัดต่อไปหมวด ๓หลักเกณฑ์การขออนุญาต และอัตราค่าธรรมเนียมค่าบริการ ข้อ๑๐ ในกรณีที่มีเหตุผลอันสมควรราชการส่วนท้องถิ่นอาจพิจารณาออกใบอนุญาตให้บุคคลใดเป็นผู้รับทำการเก็บ ขนหรือกำจัดสิ่งปฏิกูลหรือมูลฝอยแทน โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการภายใต้การควบคุมดูแลของราชการส่วนท้องถิ่นได้ทั้งนี้บุคคลนั้นจะต้องเสียค่าธรรมเนียมใบอนุญาตตามอัตราที่กำหนดท้ายข้อบัญญัตินี้ข้อ๑๑ ภายใต้บังคับข้อ ๙ผู้ที่จะได้รับใบอนุญาตให้เป็นผู้รับทำการเก็บ ขนหรือกำจัดสิ่งปฏิกูลหรือมูลฝอยจะต้องเป็นผู้มีคุณสมบัติและต้องปฏิบัติตามหลักเกณฑ์วิธีการ และเงื่อนไขที่กำหนด ต่อไปนี้(๑)ต้องเป็นผู้ที่เจ้าพนักงานท้องถิ่นพิจารณาเห็นว่ามีความพร้อมทั้งในด้านเครื่องมือเครื่องใช้ด้านบุคลากร ด้านวิชาการ ด้านสถานที่ ฯลฯและมีความน่าเชื่อถือว่าสามารถรับทำการเก็บขนหรือกำจัดสิ่งปฏิกูล หรือมูลฝอยได้(๒)ต้องทำการเก็บขน หรือกำจัดสิ่งปฏิกูล หรือมูลฝอยให้ถูกต้องตามหลักวิชาการ ไม่ก่อให้เกิดเหตุเดือดร้อนรำคาญหรืออาจเป็นอันตรายต่อประชาชน ไม่เป็นการทำลายสิ่งแวดล้อมตามวิธีการและรายละเอียดที่เจ้าพนักงานสาธารณสุขกำหนด(๓)ต้องจัดหาเครื่องมือ เครื่องใช้อันได้มาตรฐานซึ่งจำเป็นต้องใช้ในการดำเนินการมาให้พร้อมตามที่เจ้าพนักงานสาธารณสุขกำหนด(๔)เงื่อนไขและรายละเอียดอื่น ๆที่เจ้าพนักงานท้องถิ่นอาจกำหนดเพิ่มเติมตามคำแนะนำของเจ้าพนักงานสาธารณสุขตามความเหมาะสมและจำเป็นข้อ๑๒ ผู้ได้รับใบอนุญาตตามข้อ ๑๐สามารถเรียกเก็บค่าบริการเก็บ ขนหรือกำจัดสิ่งปฏิกูลหรือมูลฝอยได้ไม่เกินอัตราที่เจ้าพนักงานท้องถิ่นออกประกาศกำหนดข้อ๑๓ ภายใต้บังคับข้อ ๑๐ผู้ประสงค์จะขอรับใบอนุญาตรับทำการเก็บ ขนหรือกำจัดสิ่งปฏิกูลหรือมูลฝอยให้ยื่นคำขอต่อเจ้าพนักงานท้องถิ่น ตามแบบ ปม. ๑พร้อมด้วยเอกสารหลักฐานตามที่เจ้าพนักงานท้องถิ่นกำหนดข้อ๑๔ เจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอแล้ว หากถูกต้องตามหลักเกณฑ์ วิธีการและเงื่อนไขที่กำหนดไว้ก็ให้ออกใบอนุญาตให้ ตามแบบ ปม. ๒ หรือแบบ ปม. ๓แล้วแต่กรณีข้อ๑๕ ให้เจ้าพนักงานท้องถิ่นเรียกเก็บค่าธรรมเนียมใบอนุญาตตามอัตราที่กำหนดท้ายข้อบัญญัตินี้ผู้ได้รับใบอนุญาตต้องเสียค่าธรรมเนียมภายในกำหนด๑๕ วัน นับตั้งแต่วันที่ผู้ได้รับใบอนุญาต ผู้แทนหรือผู้ได้รับมอบอำนาจจากผู้ได้รับใบอนุญาตแจ้งจากเจ้าพนักงานท้องถิ่นการแจ้งตามวรรคหนึ่งให้เจ้าพนักงานท้องถิ่นทำเป็นหนังสือแจ้งให้ผู้ได้รับใบอนุญาต ผู้แทนหรือผู้ได้รับมอบอำนาจจากผู้ได้รับใบอนุญาตทราบในกรณีที่ไม่พบตัวหรือไม่ยอมรับหนังสือให้ส่งหนังสือทางไปรษณีย์ตอบรับหรือปิดหนังสือนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการของผู้ต้องรับหนังสือและให้ถือว่าผู้นั้นได้รับหนังสือดังกล่าวแล้วตั้งแต่เวลาที่หนังสือไปถึงหรือปิดหนังสือแล้วแต่กรณีข้อ๑๖ ใบอนุญาตให้มีอายุ ๑ ปีนับตั้งแต่วันออกให้ผู้รับใบอนุญาตแสดงใบอนุญาตไว้ในที่เปิดเผย ณ สำนักทำการของตนข้อ๑๗ หากใบอนุญาตสูญหาย ถูกทำลายหรือชำรุดในสาระสำคัญ ผู้ได้รับใบอนุญาตต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายใน ๑๕ วัน นับตั้งแต่วันทราบถึงการสูญหาย ถูกทำลายหรือชำรุดในสาระสำคัญ แล้วแต่กรณี พร้อมด้วยหลักฐานต่อไปนี้ คือ(๑)เอกสารการแจ้งความต่อสถานีตำรวจ ในกรณีสูญหาย หรือถูกทำลาย(๒)ใบอนุญาตฉบับเดิมในกรณีชำรุดในสาระสำคัญข้อ๑๘ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไขดังนี้(๑)การออกใบแทนใบอนุญาตใช้แบบ ปม. ๒ หรือ ปม. ๓ แล้วแต่กรณี โดยประทับตราสีแดงคำว่า ใบแทน กำกับไว้และลงวันที่ เดือน ปีที่ออกใบแทนพร้อมลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)บันทึกด้านหลังต้นขั้วใบอนุญาตเดิม ระบุสาเหตุการสูญหายถูกทำลายหรือชำรุดในสาระของใบอนุญาตเดิม พร้อมระบุเล่มที่ เลขที่ วัน เดือนปีของใบแทนใบอนุญาตที่ออกให้ใหม่ข้อ๑๙ เมื่อผู้ได้รับใบอนุญาตประสงค์จะต่ออายุในอนุญาตให้ยื่นคำขอต่อเจ้าพนักงานท้องถิ่นตามแบบ ปม. ๔พร้อมชำระค่าธรรมเนียมก่อนใบอนุญาตสิ้นอายุ การต่ออายุใบอนุญาตให้ทำได้คราวละ ๑ ปีนับตั้งแต่วันถัดจากวันที่ใบอนุญาตสิ้นอายุข้อ๒๐ การชำระค่าธรรมเนียมตามข้อบัญญัตินี้ผู้ได้รับใบอนุญาตจะต้องชำระภายในเวลาที่กำหนดไว้หากมิได้ชำระภายในเวลาที่กำหนดจะต้องเสียค่าปรับเพิ่มขึ้นอีกร้อยละ ๒๐ของยอดเงินค่าธรรมเนียม เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการที่จะต้องชำระค่าธรรมเนียมดังกล่าวข้อ๒๑ ให้ใช้แบบพิมพ์ต่าง ๆที่กำหนดท้ายข้อบัญญัติ ดังต่อไปนี้(๑)คำขอรับใบอนุญาตรับทำการเก็บ ขน หรือกำจัดสิ่งปฏิกูลหรือมูลฝอยให้ใช้แบบ ปม. ๑(๒)ใบอนุญาตให้รับทำการเก็บ ขน สิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ใช้แบบ ปม. ๒(๓)ใบอนุญาตให้รับทำการกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ใช้แบบ ปม. ๓(๔)คำขอต่ออายุใบอนุญาตให้รับทำการเก็บ ขนหรือกำจัดสิ่งปฏิกูลหรือมูลฝอยให้ใช้แบบ ปม. ๔(๕)คำร้องหรือคำขออื่นใดนอกจากที่ระบุข้างต้น (๑) (๔)ให้ใช้แบบคำร้องทั่วไปหมวด ๔บทกำหนดโทษ ข้อ๒๒ ผู้ใดดำเนินกิจการการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยได้รับผลประโยชน์ตอบแทนด้วยการคิดค่าบริการโดยไม่ได้รับใบอนุญาตจากเจ้าพนักงานท้องถิ่นตามข้อ ๑๒มีความผิดต้องระวางโทษปรับไม่เกินหนึ่งพันบาทข้อ๒๓ ผู้รับใบอนุญาตผู้ใดไม่ปฏิบัติตามหลักเกณฑ์วิธีการ และเงื่อนไขเกี่ยวกับการเก็บ ขน และกำจัดสิ่งปฏิกูลหรือมูลฝอย ตามที่กำหนดในข้อบัญญัตินี้หรือเรียกเก็บค่าบริการเก็บ ขนสิ่งปฏิกูลหรือมูลฝอยจากผู้ใช้บริการเกินกว่าอัตราที่เจ้าพนักงานท้องถิ่นกำหนดตามข้อ๑๑ มีความผิดต้องระวางโทษปรับไม่เกินหนึ่งพันบาทข้อ๒๔ ผู้ใดฝ่าฝืน ข้อ ๖ ข้อ ๗ ข้อ ๘หรือข้อ ๙ แห่งข้อบัญญัตินี้มีความผิดต้องระวางโทษปรับไม่เกินหนึ่งพันบาทประกาศ ณ วันที่ ๘กันยายน พ.ศ. ๒๕๕๙ชาติชาย จิตรอารีย์นายกองค์การบริหารส่วนตำบลน้ำหมาน[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลน้ำหมานเรื่อง การจัดการสิ่งปฏิกูลและมูลฝอย พ.ศ. ๒๕๕๙๒. คำขอรับใบอนุญาตรับทำการเก็บ ขนสิ่งปฏิกูลหรือมูลฝอย (แบบ ปม. ๑)๓. ใบอนุญาตให้รับทำการเก็บ ขนสิ่งปฏิกูลและมูลฝอย (แบบ ปม. ๒)๔. ใบอนุญาตให้รับทำการกำจัดสิ่งปฏิกูลและมูลฝอย(แบบ ปม. ๓)๕. คำขอต่ออายุใบอนุญาตให้รับทำการเก็บขน หรือกำจัดสิ่งปฏิกูล หรือมูลฝอย (แบบ ปม. ๔)๖. แบบคำร้องทั่วไป(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๗ ง/หน้า ๑๒๔/๑๙ เมษายน ๒๕๖๐